stanford-oval/wikipedia huggingface dataset:
เทศบาลเมืองพิบูลมังสาหาร

บทความนี้เกี่ยวกับเทศบาลเมือง สำหรับอำเภอ ดูที่ อำเภอพิบูลมังสาหาร
| เทศบาลเมืองพิบูลมังสาหาร |
| --- | --- |
เทศบาลเมือง
แก่งสะพือ
   ตรา
ที่ตั้งของเทศบาลเมืองพิบูลมังสาหารในจังหวัดอุบลราชธานี
ทม.พิบูลมังสาหารที่ตั้งของเทศบาลเมืองพิบูลมังสาหารแสดงแผนที่จังหวัดอุบลราชธานีทม.พิบูลมังสาหารทม.พิบูลมังสาหาร (ประเทศไทย)แสดงแผนที่ประเทศไทย
พิกัด: 15°14′53″N 105°13′46″E﻿ / ﻿15.24806°N 105.22944°E﻿ / 15.24806; 105.22944
ประเทศ:  ไทย
จังหวัด: อุบลราชธานี
อำเภอ: พิบูลมังสาหาร
จัดตั้ง:    • พ.ศ. 2482 (เทศบาลตำบล)   • พ.ศ. 2547 (เทศบาลเมือง) 
การปกครอง
 • นายกเทศมนตรี: ศิริมาเมธ์วดี ศิรธนิตรา
พื้นที่
 • ทั้งหมด: 6 ตร.กม. (2 ตร.ไมล์)
ประชากร (2560)
 • ทั้งหมด: 10,669 คน
 • ความหนาแน่น: 1,778.17 คน/ตร.กม. (4,605.4 คน/ตร.ไมล์)
รหัส อปท.: 04341901
ทางหลวง: 
ที่อยู่ สำนักงาน: สำนักงานเทศบาลเมืองพิบูลมังสาหาร ตำบลพิบูลมังสาหาร อำเภอพิบูลมังสาหาร จังหวัดอุบลราชธานี
โทรศัพท์: 0 4544 1115
โทรสาร: 0 4544 1115
เว็บไซต์: www.phibuncity.go.th
 ส่วนหนึ่งของสารานุกรมประเทศไทย
เทศบาลเมืองพิบูลมังสาหาร เป็นเทศบาลเมืองแห่งหนึ่งในตั้งอยู่ในอำเภอพิบูลมังสาหาร จังหวัดอุบลราชธานี ครอบคลุมพื้นที่ตำบลพิบูลทั้งตำบล ตั้งอยู่ในแหล่งอารยธรรม ธรรมชาติ และสถานที่ท่องเที่ยว
ประวัติ

เมื่อวันที่ 29 กันยายน พ.ศ. 2482 ได้มีพระราชกฤษฎีกายกฐานะจากตำบลพิบูลมังสาหารขึ้นเป็น "เทศบาลตำบลพิบูลมังสาหาร" ที่มีเนื้อที่ในขณะนั้น 197 ตารางกิโลเมตร
วันที่ 1 มีนาคม พ.ศ. 2494 กระทรวงมหาดไทยเห็นว่าเทศบาลตำบลพิบูลมังสาหารมีท้องที่กว้างขวางเกินไป จึงได้มีพระราชกฤษฎีกาเปลี่ยนแปลงพื้นที่เขตเทศบาลตำบลพิบูลมังสาหารเหลือเพียงแค่ 6 ตารางกิโลเมตรในปัจจุบัน
กระทั่งในปี พ.ศ. 2547 ได้รับการยกฐานะเป็น เทศบาลเมืองพิบูลมังสาหาร
ที่ตั้ง

เทศบาลเมืองพิบูลมังสาหารเป็นเทศบาลขนาดเล็ก (ชั้น 4 ข) ซึ่งห่างจากจังหวัดอุบลราชธานีไปทางทิศตะวันออกประมาณ 45 กิโลเมตร โดยมีอาณาเขตคือ
ทิศเหนือ ติดกับแม่น้ำมูล
ทิศใต้ ติดกับตำบลกุดชมภู
ทิศตะวันออก ติดกับแม่น้ำมูลและตำบลกุดชมภู
ทิศตะวันตก ติดกับตำบลโพธิ์ไทร
แหล่งข้อมูลอื่น

เทศบาลเมืองพิบูลมังสาหาร
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางบัวทอง  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางศรีเมือง  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
เทศบาลตำบลกุมภวาปี

บทความนี้เกี่ยวกับเทศบาลตำบล สำหรับอำเภอ ดูที่ อำเภอกุมภวาปี
| เทศบาลตำบลกุมภวาปี |
| --- | --- |
เทศบาลตำบล
   ตรา
ทต.กุมภวาปีที่ตั้งของเทศบาลตำบลกุมภวาปี
พิกัด: 17°06′54″N 103°01′07″E﻿ / ﻿17.11500°N 103.01861°E﻿ / 17.11500; 103.01861
ประเทศ:  ไทย
จังหวัด: อุดรธานี
อำเภอ: กุมภวาปี
การปกครอง
 • นายกเทศมนตรี: มนัส พลน้ำเที่ยง
พื้นที่
 • ทั้งหมด: 13.00 ตร.กม. (5.02 ตร.ไมล์)
ประชากร (2560)
 • ทั้งหมด: 8,497 คน
 • ความหนาแน่น: 653.61 คน/ตร.กม. (1,692.8 คน/ตร.ไมล์)
รหัส อปท.: 05410401
ที่อยู่ สำนักงาน: 210 หมู่ที่ 4 ถนนศุภอรรถวินิจ ตำบลกุมภวาปี อำเภอกุมภวาปี จังหวัดอุดรธานี 41110
โทรศัพท์: 042-334441
เว็บไซต์: www.kumpawapi.go.th
 ส่วนหนึ่งของสารานุกรมประเทศไทย
เทศบาลตำบลกุมภวาปี เป็นเทศบาลตำบลแห่งหนึ่งที่ตั้งอยู่ในอำเภอกุมภวาปี จังหวัดอุดรธานี มีพื้นที่ 3.73 ตารางกิโลเมตร ครอบคลุมพื้นที่บางส่วนของตำบลกุมภวาปี และมีประชากรใน พ.ศ. 2560 จำนวน 8,497 คน
ประวัติ

เทศบาลตำบลกุมภวาปี ก่อตั้งเมื่อวันที่ 31 สิงหาคม พ.ศ. 2498 ในชื่อว่า "สุขาภิบาลตูมใต้ อำเภอกุมภาวาปี" โดยแบ่งพื้นที่บางส่วนของตำบลตูมใต้ บริเวณศูนย์ราชการประจำอำเภอกุมภวาปีออกมาจัดตั้งขึ้น (ขณะนั้น)
เมื่อวันที่ 27 กรกฎาคม พ.ศ. 2532 ได้มีประกาศกระทรวงมหาดไทยให้ตั้งตำบลกุมภวาปีขึ้น โดยแบ่งแยกออกมาจากตำบลตูมใต้ จำนวน 12 หมู่บ้าน และทำให้ท้องที่สุขาภิบาลตูมใต้ถูกโอนมาอยู่ในเขตตำบลกุมภวาปี จนกระทั่งในวันที่ 25 พฤษภาคม พ.ศ. 2542 ประกาศกระทรวงมหาดไทย ให้ยกฐานสุขาภิบาลทั่วอาณาจักรไทยและให้เปลี่ยนแปลงฐานะเป็นเทศบาลตำบล จึงทำให้ สุขาภิบาลตูมใต้ เปลี่ยนแปลงฐานะเป็น เทศบาลตำบลตูมใต้
หลังจากนั้นไม่นาน ทางราชการได้เปลี่ยนชื่อ เทศบาลตำบลตูมใต้ เป็น เทศบาลตำบลกุมภวาปี เพื่อความไม่สับสนของราษฎรและตามชื่อตำบลที่ตั้งปัจจุบัน โดยมีผลบังคับเมื่อวันที่ 12 กันยายน พ.ศ. 2543 เป็นต้นมา
ภูมิศาสตร์ > ที่ตั้งและอาณาเขต

เทศบาลตำบลกุมภวาปี ตั้งอยู่ในเขตของอำเภอกุมภวาปี ซึ่งเป็นที่ตั้งของศูนย์ของอำเภอกุมภวาปี ครอบคลุมพื้นที่ 3.73 ตารางกิโลเมตร อยู่ห่างจากกรุงเทพมหานครประมาณ 539 กิโลเมตร ตามเส้นทางหลวงแผ่นดินหมายเลข 2023 ตัดผ่าน สภาพมีทางน้ำธรรมชาติที่สำคัญ 1 สาย คือ ลำน้ำปาว ลำน้ำปาวนี้เป็นเส้นทางระบายน้ำธรรมชาติและทำการเกษตรของชาวอำเภอกุมภวาปี
ทิศเหนือ ติดต่อกับเทศบาลตำบลเชียงแหว
ทิศใต้ ติดต่อกับเทศบาลตำบลหนองหว้า
ทิศตะวันออก ติดต่อกับเทศบาลตำบลเวียงคำ
ทิศตะวันตก ติดต่อกับเทศบาลตำบลพันดอน และองค์การบริหารส่วนตำบลตูมใต้
ภูมิศาสตร์ > ลักษณะภูมิอากาศ

ลักษณะภูมิอากาศของเทศบาลตำบลกุมภวาปี ขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศแห้งและเย็นจากทะเลมหาสมุทรมาปกคลุมประเทศไทยในช่วงฤดูฝน ทำให้มีฝนตกทั่วไป
| ข้อมูลภูมิอากาศของเทศบาลตำบลกุมภวาปี> เดือน | ข้อมูลภูมิอากาศของเทศบาลตำบลกุมภวาปี> ม.ค. | ข้อมูลภูมิอากาศของเทศบาลตำบลกุมภวาปี> ก.พ. | ข้อมูลภูมิอากาศของเทศบาลตำบลกุมภวาปี> มี.ค. | ข้อมูลภูมิอากาศของเทศบาลตำบลกุมภวาปี> เม.ย. | ข้อมูลภูมิอากาศของเทศบาลตำบลกุมภวาปี> พ.ค. | ข้อมูลภูมิอากาศของเทศบาลตำบลกุมภวาปี> มิ.ย. | ข้อมูลภูมิอากาศของเทศบาลตำบลกุมภวาปี> ก.ค. | ข้อมูลภูมิอากาศของเทศบาลตำบลกุมภวาปี> ส.ค. | ข้อมูลภูมิอากาศของเทศบาลตำบลกุมภวาปี> ก.ย. | ข้อมูลภูมิอากาศของเทศบาลตำบลกุมภวาปี> ต.ค. | ข้อมูลภูมิอากาศของเทศบาลตำบลกุมภวาปี> พ.ย. | ข้อมูลภูมิอากาศของเทศบาลตำบลกุมภวาปี> ธ.ค. | ข้อมูลภูมิอากาศของเทศบาลตำบลกุมภวาปี> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 36.4 (97.5) | 38.3 (100.9) | 41.0 (105.8) | 41.8 (107.2) | 40.9 (105.6) | 39.6 (103.3) | 37.2 (99) | 36.2 (97.2) | 35.5 (95.9) | 35.8 (96.4) | 34.9 (94.8) | 34.8 (94.6) | 41.8 (107.2) |
| อุณหภูมิสูงสุดเฉลี่ย °C (°F) | 29.2 (84.6) | 31.6 (88.9) | 34.2 (93.6) | 35.4 (95.7) | 33.7 (92.7) | 32.5 (90.5) | 32.2 (90) | 31.5 (88.7) | 31.3 (88.3) | 31.1 (88) | 30.1 (86.2) | 28.7 (83.7) | 31.79 (89.23) |
| อุณหภูมิเฉลี่ยแต่ละวัน °C (°F) | 22.2 (72) | 24.7 (76.5) | 27.6 (81.7) | 29.3 (84.7) | 28.5 (83.3) | 28.2 (82.8) | 27.9 (82.2) | 27.5 (81.5) | 27.2 (81) | 26.7 (80.1) | 24.6 (76.3) | 22.1 (71.8) | 26.38 (79.48) |
| อุณหภูมิต่ำสุดเฉลี่ย  °C (°F) | 15.8 (60.4) | 18.6 (65.5) | 21.7 (71.1) | 24.1 (75.4) | 24.7 (76.5) | 25.0 (77) | 24.7 (76.5) | 24.5 (76.1) | 24.1 (75.4) | 22.9 (73.2) | 19.8 (67.6) | 16.2 (61.2) | 21.84 (71.32) |
| อุณหภูมิต่ำสุดที่เคยบันทึก °C (°F) | 4.5 (40.1) | 9.4 (48.9) | 10.0 (50) | 16.0 (60.8) | 18.8 (65.8) | 21.5 (70.7) | 20.4 (68.7) | 21.0 (69.8) | 20.5 (68.9) | 16.4 (61.5) | 8.4 (47.1) | 6.2 (43.2) | 4.5 (40.1) |
| หยาดน้ำฟ้า มม (นิ้ว) | 6 (0.24) | 19 (0.75) | 36 (1.42) | 83 (3.27) | 220 (8.66) | 231 (9.09) | 222 (8.74) | 276 (10.87) | 254 (10) | 84 (3.31) | 9 (0.35) | 3 (0.12) | 1,443 (56.81) |
| วันที่มีหยาดน้ำฟ้าโดยเฉลี่ย (≥ 1.0 mm) | 1 | 2 | 3 | 6 | 14 | 15 | 15 | 17 | 15 | 7 | 1 | 0 | 96 |
แหล่งที่มา: NOAA (1961-1990)
ประชากรและเขตการปกครอง

| ปี | ประชากร | ±% |
| --- | --- | --- |
|  2551  | 9,432 | —     |
|  2552  | 9,393 | −0.4% |
|  2553  | 9,332 | −0.6% |
|  2554  | 9,198 | −1.4% |
|  2555  | 9,081 | −1.3% |
|  2556  | 8,974 | −1.2% |
|  2557  | 8,865 | −1.2% |
|  2558  | 8,789 | −0.9% |
|  2559  | 8,667 | −1.4% |
|  2560  | 8,497 | −2.0% |
อ้างอิง: กรมการปกครอง กระทรวงมหาดไทย
ปัจจุบันเทศบาลตำบลกุมภวาปี มีจำนวนหมู่บ้าน 10 หมู่บ้าน ได้แก่ หมู่ที่ 1, 2, 3, 4, 7, 8, 9, 10, 11 (บางส่วน), 13 มีชุมชนย่อย 9 ชุมชน ดังนี้
ชุมชนท่าเรือชมชื่น
ชุมชนคุ้มโนนสวรรค์
ชุมชนหนองแวงร่วมใจ
ชุมชนอากาศอำนวย
ชุมชนบ้านดงเมือง หมู่ที่ 7
ชุมชนบ้านดงแสนสุข
ชุมชนบ้านดงเมือง หมู่ที่ 9
ชุมชนบ้านดงเมือง หมู่ที่ 10
ชุมชนสามัคคี 13
โครงสร้างพื้นฐาน > สถานศึกษา

ศูนย์วิทยพัฒนา มหาวิทยาลัยสุโขทัยธรรมาธิราช จังหวัดอุดรธานี
โรงเรียนกุมภวาปี
โรงเรียนบ้านดงเมือง (ดงเมืองวิทยา)
โรงเรียนบ้านท่าเปลือย
โรงเรียนมหาไถ่ศึกษากุมภวาปี
โรงเรียนเทพปัญญา
โรงเรียนมัธยมน้ำตาลอนุสรณ์
โครงสร้างพื้นฐาน > สาธารณสุข

โรงพยาบาลกุมภวาปี
ร้านขายยา 24 แห่ง
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศ

| Conference on Interaction and Confidence Building Measures in Asia (CICA) |
| --- | --- |
  ตราสัญลักษณ์ 

สำนักเลขาธิการ:  อัสตานา, คาซัคสถาน
สมาชิก: สมาชิก 28 รัฐ ผู้สังเกตการณ์ 9 รัฐ ผู้สังเกตการณ์ 5 องค์การ
ผู้นำ

• เลขาธิการ :  ไครัต ซารืยไบ
 
สถาปนา: 14 กันยายน พ.ศ. 2542
เว็บไซต์ www.s-cica.org
การประชุมว่าด้วยการส่งเสริมปฏิสัมพันธ์และมาตรการสร้างความไว้เนื้อเชื่อใจระหว่างประเทศในภูมิภาคเอเชีย (Conference on Interaction and Confidence-Building Measures in Asia, CICA) เป็นเวทีสนทนาระหว่างรัฐบาลเพื่อเสริมสร้างความร่วมมือในการส่งเสริมสันติภาพ ความมั่นคง และเสถียรภาพในเอเชีย บนพื้นฐานของการยอมรับว่ามีความเชื่อมโยงระหว่างสันติภาพและความมั่นคงในเอเชียและในส่วนอื่น ๆ ของโลกอย่างใกล้ชิด ประเด็นหลักของการประชุมคือความสำคัญที่แบ่งแยกไม่ได้ของความมั่นคง การริเริ่มร่วมกัน และปฏิสัมพันธ์ที่เป็นประโยชน์ร่วมกันของรัฐขนาดเล็กและขนาดใหญ่
แนวคิดในการจัดประชุม CICA ได้รับการเสนอครั้งแรกในการประชุมสมัชชาใหญ่แห่งสหประชาชาติสมัยที่ 47 โดยนูร์ซุลตัน นาซาร์บายิฟ ประธานาธิบดีคาซัคสถานเมื่อวันที่ 5 ตุลาคม พ.ศ. 2535 และมีกระบวนการฉลองครบรอบ 25 ปีของ CICA เมื่อวันที่ 5 ตุลาคม พ.ศ. 2560
ภูมิหลัง

ข้อเสนอสำหรับการประชุม CICA ได้รับการตอบรับจากหลายประเทศในเอเชีย มีการจัดการประชุมในประเทศต่าง ๆ ที่สนใจในช่วงเวลาเจ็ดปีเพื่อหารือเกี่ยวกับรูปแบบการประชุม CICA และร่างเอกสารพื้นฐาน
การประชุมครั้งแรกของ CICA ในระดับรัฐมนตรีว่าการกระทรวงการต่างประเทศ จัดขึ้นเมื่อวันที่ 14 กันยายน พ.ศ. 2542 โดยมีประเทศสมาชิก 15 ประเทศเข้าร่วม ปฏิญญาว่าด้วยหลักการชี้นำความสัมพันธ์ระหว่างประเทศสมาชิก CICA (The Declaration on Principles Guiding Relations between CICA Member States) ได้รับการรับรองในการประชุมครั้งนี้
การประชุมสุดยอด CICA ครั้งแรกจัดขึ้นเมื่อวันที่ 4 มิถุนายน พ.ศ. 2545 โดยมี 16 ประเทศสมาชิกเข้าร่วม โดยข้อบัญญัติอัลมาเตอ (Almaty Act) ซึ่งเป็นกฎบัตรของ CICA ได้รับการรับรอง แรงผลักดันสำหรับการประชุมครั้งนี้มาจากการโจมตีของผู้ก่อการร้ายในเหตุการณ์ 9/11 ในปีก่อนหน้า ดังนั้นการต่อต้านการก่อการร้ายจึงกลายเป็นประเด็นสำคัญสำหรับการประชุมครั้งนั้นและก็ยังได้ดำเนินการผ่านการประชุมครั้งต่อ ๆ ไป
ในการประชุมระดับรัฐมนตรีว่าการกระทรวงการต่างประเทศครั้งที่สองในปี พ.ศ. 2547 ได้มีการนำบัญชีมาตรการสร้างความไว้เนื้อเชื่อใจ และขั้นตอนปฏิบัติของ CICA (CICA Catalogue of Confidence-Building Measures and CICA Rules of Procedures) มาใช้ ในการประชุมสุดยอด CICA ครั้งที่ 2 ในปี พ.ศ. 2549 ที่ประชุมได้มีการยอมรับประเทศไทยและเกาหลีใต้เป็นสมาชิกใหม่ และจัดตั้งสำนักเลขาธิการถาวร ในการประชุมรัฐมนตรีต่างประเทศครั้งที่ 3 ในปี พ.ศ. 2551 จอร์แดนและสหรัฐอาหรับเอมิเรตส์ได้รับการยอมรับเป็นสมาชิกใหม่ ในการประชุมสุดยอด CICA ครั้งที่ 3 ในปี พ.ศ. 2553 ตุรกีเข้ารับตำแหน่งประธานที่ประชุม CICA ต่อจากคาซัคสถาน การประชุมสุดยอดครั้งที่ 3 ยังยอมรับอิรักและเวียดนามเป็นสมาชิกใหม่และรับรองอนุสัญญา CICA บาห์เรนและกัมพูชาได้รับการยอมรับเข้าร่วม CICA ในปี พ.ศ. 2554 บังกลาเทศและกาตาร์ได้เข้าร่วมในปี พ.ศ. 2557 ศรีลังกาในปี พ.ศ. 2561 และคูเวตในปี พ.ศ. 2565
หลักการพื้นฐาน

ประกอบด้วย ความเท่าเทียมกันและการเคารพในสิทธิอธิปไตยของสมาชิก การยุติความขัดแย้งอย่างสันติ ความร่วมมือทางเศรษฐกิจ สังคม และวัฒนธรรม การไม่แทรกแซงกิจการภายในและเคารพบูรณภาพแห่งดินแดนของรัฐสมาชิก การลดอาวุธและการควบคุมอาวุธ การเคารพสิทธิมนุษยชนและเสรีภาพขั้นพื้นฐาน
มาตรการสร้างความไว้เนื้อเชื่อใจ

ตามข้อบัญญัติอัลมาเตอ การดำเนินการตามมาตรการสร้างความไว้เนื้อเชื่อใจ ได้รับการยอมรับว่าเป็นเครื่องมือหลักในการบรรลุเป้าหมายของ CICA ในบัญชีการดำเนินการแบ่งออกเป็นห้าหมวดหมู่ได้แก่ มิติทางการทหารและการเมือง การต่อสู้กับความท้าทายและภัยคุกคามใหม่ ๆ มิติทางเศรษฐกิจ มิติด้านสิ่งแวดล้อม และมิติด้านมนุษยธรรม ประเทศสมาชิกของ CICA สามารถใช้มาตรการสร้างความไว้เนื้อเชื่อใจโดยสมัครใจบนพื้นฐานในระดับทวิภาคีหรือพหุภาคี
วาระการประชุม

การประชุมสุดยอด เป็นองค์กรบริหารสูงสุดของ CICA การประชุมสุดยอดจะจัดขึ้นทุก ๆ สี่ปี เพื่อดำเนินการปรึกษาหารือ ประเมินความคืบหน้า และจัดลำดับความสำคัญของหัวข้อการประชุม
การประชุมของรัฐมนตรีว่าการกระทรวงการต่างประเทศ จัดขึ้นทุก ๆ สี่ปี (สองปีหลังจากการประชุมสุดยอด) เป็นเวทีหลักสำหรับการปรึกษาหารือและพิจารณากิจกรรมทุกประเด็นของ CICA
การประชุมของคณะกรรมการเจ้าหน้าที่อาวุโส จะเรียกประชุมตามความจำเป็นแต่อย่างน้อยปีละครั้ง โดยเฉพาะหลังจากมีมติในที่ประชุมระดับรัฐมนตรี เพื่อหารือเกี่ยวกับประเด็นของที่ประชุมในปัจจุบัน กำกับดูแลกิจกรรมของคณะทำงานพิเศษ และประสานงานการประชุมระดับอื่น ๆ
การประชุมของคณะทำงานเฉพาะกิจ จะศึกษาประเด็นเฉพาะ ดำเนินงานที่ได้รับมอบหมาย และส่งรายงานไปยังคณะกรรมการเจ้าหน้าที่อาวุโส
การประชุมของผู้เชี่ยวชาญ จะพัฒนาร่างแนวคิดและแผนปฏิบัติการเพื่อดำเนินการตามมาตรการสร้างความเชื่อมั่นเฉพาะของ CICA ตามความจำเป็นโดยการตัดสินใจของรัฐสมาชิก หรือประสานงานมาตรการสร้างความเชื่อมั่นบางอย่างร่วมกัน
การประชุมเฉพาะทาง โดยการมีส่วนร่วมของรัฐมนตรีอื่นหรือหน่วยงานและองค์กรระดับชาติที่มีอำนาจของประเทศสมาชิก ประชุมตามคำแนะนำของคณะกรรมการเจ้าหน้าที่อาวุโส เพื่อหารือเกี่ยวกับปัญหาที่มีลักษณะเฉพาะและปัญหาทางเทคนิค
สมาชิกภาพ

กัมพูชา
กาตาร์
เกาหลีใต้
คาซัคสถาน
คีร์กีซสถาน
คูเวต
จอร์แดน
จีน
ตุรกี
ทาจิกิสถาน
ไทย
บังกลาเทศ
บาห์เรน
ปากีสถาน
ปาเลสไตน์
มองโกเลีย
รัสเซีย
เวียดนาม
ศรีลังกา
สหรัฐอาหรับเอมิเรตส์
อัฟกานิสถาน
อาเซอร์ไบจาน
อินเดีย
อิรัก
อิสราเอล
อิหร่าน
อียิปต์
อุซเบกิสถาน
ญี่ปุ่น
เติร์กเมนิสถาน
เบลารุส
ฟิลิปปินส์
มาเลเซีย
ยูเครน
ลาว
สหรัฐ
อินโดนีเซีย
สันนิบาตอาหรับ
สมัชชารัฐสภาประเทศที่ใช้กลุ่มภาษาเตอร์กิก
สหประชาชาติ
องค์การระหว่างประเทศเพื่อการโยกย้ายถิ่นฐาน
องค์การว่าด้วยความมั่นคงและความร่วมมือในยุโรป
เกาหลีเหนือ
จอร์เจีย
ซาอุดีอาระเบีย
ซีเรีย
ไซปรัส
ติมอร์-เลสเต
สาธารณรัฐจีน (ไต้หวัน)
เนปาล
บรูไน
พม่า
ภูฏาน
มัลดีฟส์
เยเมน
เลบานอน
สิงคโปร์
อาร์มีเนีย
โอมาน
ประธานที่ประชุม

คาซัคสถาน (พ.ศ. 2545–2553)
ตุรกี (พ.ศ. 2553–2557)
จีน (พ.ศ. 2557–2561)
ทาจิกิสถาน (พ.ศ. 2561–2563)
คาซัคสถาน (พ.ศ. 2563–2567)
เลขาธิการ

เลขาธิการ (ผู้อำนวยการบริหาร จนถึงตุลาคม 2565) ดำรงตำแหน่งหัวหน้าสำนักเลขาธิการ ได้รับการแต่งตั้งจากที่ประชุมรัฐมนตรีว่าการกระทรวงการต่างประเทศ มีระยะเวลาดำรงตำแหน่ง 4 ปี
ผู้อำนวยการบริหาร:
จานดอส อาซานอฟ [ru] (Жандос Ануарович Асанов, พ.ศ. 2549–2551)
ดุลัต บาคิเชฟ (Бакишев Дулат Хангереевич, พ.ศ. 2551–2553)
ชินาร์ อัลเดมีร์ (Mehmet Çınar Aldemir, พ.ศ. 2553–2557)
กง เจี้ยนเหว่ย์ (宫建伟, พ.ศ. 2557–2561)
ฮาบิบุลโล มีร์โซโซดา (Хабибулло Мирзозода, พ.ศ. 2561–2563)
ไครัต ซารืยไบ [ru] (Кайрат Шораевич Сарыбай, พ.ศ. 2563–2565)
เลขาธิการ:
ไครัต ซารืยไบ (พ.ศ. 2565– )
การประชุมสุดยอด > การประชุมสุดยอดปี 2545

การประชุมสุดยอด CICA ครั้งแรก จัดขึ้นที่ อัลมาเตอ เมื่อวันที่ 4 มิถุนายน พ.ศ. 2545 แนวคิดนี้เสนอโดยคาซัคสถานในช่วงปลาย สงครามเย็น และในช่วงเวลาแห่งการเปลี่ยนแปลงทางการเมืองระหว่างประเทศ ซึ่งเป็นโอกาสอันเหมาะสมสำหรับประเทศในเอเชียที่จะรับมือกับความท้าทายสมัยใหม่ต่อสันติภาพและเสถียรภาพระหว่างประเทศ และกำหนดวิสัยทัศน์ในการแก้ไขปัญหาเหล่านั้น
เป้าหมายหลักของเวทีการประชุมนี้ คือ การนำสันติสุขมาสู่ทุกคน รวมถึงการรวมประเทศและผลประโยชน์ที่ดูเหมือนจะเข้ากันไม่ได้ ซึ่งถูกทดสอบในสถานการณ์จริงทันที
การประชุมสุดยอด CICA ดึงดูดความสนใจของโลกไปที่อัลมาเตอ สร้างพื้นฐานสำหรับการวางรากฐานองค์กรความมั่นคงแห่งแรกในเอเชีย
ชาติสมาชิก 16 ประเทศได้ลงนามใน สนธิสัญญาอัลมาเตอ ซึ่งเป็นกฎบัตรของ CICA และให้คำมั่นสัญญาที่จะทำงาน "เพื่อส่งเสริมสันติภาพ ความมั่นคง และเสถียรภาพในเอเชีย"
สนธิสัญญานี้ได้รับการลงนามโดย ประธานาธิบดีอัฟกานิสถาน แฮมิด คาร์ไซ, ประธานาธิบดีจีน เจียง เจ๋อหมิน, นายกรัฐมนตรีอินเดีย อฏัล พิหารี วาชเปยี, ประธานาธิบดีคาซัคสถาน นูร์ซุลตัน นาซาร์บายิฟ, ประธานาธิบดีคีร์กีซสถาน อัสคาร์ อคาเยฟ, ประธานาธิบดีมองโกเลีย Natsagiin Bagabandi, ประธานาธิบดีปากีสถาน เปอร์เวซ มูชาร์ราฟ, ประธานาธิบดีรัสเซีย วลาดีมีร์ ปูติน, ประธานาธิบดีตุรกี อาเหม็ด เนคเดต เซเซอร์ และประธานาธิบดีทาจิกิสถาน เอมอมาลี ราห์มอน รวมถึงผู้ลงนามจากสมาชิก CICA คนอื่น ๆ ได้แก่ นายกรัฐมนตรีอาเซอร์ไบจานและอุซเบกิสถาน รองนายกรัฐมนตรีอิสราเอล ตลอดจนทูตระดับสูงพิเศษจาก อียิปต์, อิหร่าน และ ปาเลสไตน์
อีกสิบประเทศ รวมถึง สหรัฐอเมริกา ได้รับสถานะผู้สังเกตการณ์ในเวทีการประชุมใหม่นี้ เช่นเดียวกับองค์กรระหว่างประเทศหลายแห่ง เช่น สหประชาชาติ, OSCE และ สันนิบาตอาหรับ
ใน "สนธิสัญญาอัลมาเตอ" ฉบับสุดท้าย ผู้นำทั้ง 16 คน กล่าวว่า กระบวนการ CICA นำเสนอ "โอกาสใหม่สำหรับความร่วมมือ สันติภาพ และความมั่นคงในเอเชีย" และ "จะนำทางเราไปสู่อนาคตที่ดีกว่าที่ประชาชนของเราสมควรได้รับ" พวกเขาประกาศ "ความมุ่งมั่นที่จะสร้างพื้นที่ความมั่นคงร่วมกันและแบ่งแยกไม่ได้ในเอเชีย ซึ่งทุกประเทศอยู่ร่วมกันอย่างสันติ และประชาชนของพวกเขาอยู่ภายใต้เงื่อนไขของสันติภาพ เสรีภาพ และความเจริญรุ่งเรือง และมั่นใจว่าสันติภาพ ความมั่นคง และการพัฒนา จะเสริมสร้าง ยั่งยืน และสนับสนุนซึ่งกันและกัน"
ผู้นำเห็นพ้องที่จะจัดการประชุมสุดยอดทุก ๆ 4 ปี ในขณะที่รัฐมนตรีต่างประเทศ จะต้องประชุมทุก ๆ 2 ปี นอกจากนี้ยังมีบทบัญญัติที่อนุญาตให้มีการประชุมพิเศษและการประชุมสุดยอดตามฉันทามติในช่วงเวลาอื่น ๆ คณะกรรมการเจ้าหน้าที่อาวุโสจะดำเนินงานด้านองค์กรต่อไปและจะประชุมกันทุกปี
ในอีกความคืบหน้าอีกประการหนึ่ง เหล่าผู้นำได้ร่วมกันรับรอง ปฏิญญา CICA ว่าด้วยการยุติการก่อการร้ายและส่งเสริมการเจรจาระหว่างประเทศ ซึ่งประณาม "การก่อการร้ายทุก รูปแบบและการแสดงออก ไม่ว่าจะเกิดขึ้นเมื่อใด ที่ใด หรือโดยใคร" และประกาศความมุ่งมั่นในการร่วมมือกันระหว่างกันและประเทศอื่น ๆ ในการต่อสู้กับการก่อการร้าย
การประชุมสุดยอด > การประชุมสุดยอดปี 2549

การประชุมสุดยอด CICA ครั้งที่ 2 จัดขึ้นที่เมืองอัลมาเตอ ในวันที่ 17 มิถุนายน 2549  โดยการมีส่วนร่วมของประมุขแห่งรัฐ/รัฐบาล อย่างอัฟกานิสถาน อาเซอร์ไบจาน จีน คาซัคสถาน คีร์กีซสถาน ปากีสถาน รัสเซีย ทาจิกิสถาน ไทย และอุซเบกิสถาน เข้าร่วมประชุม ยังรวมไปถึงผู้แทนพิเศษของประมุขแห่งรัฐ/รัฐบาลแห่งอียิปต์ อินเดีย อิหร่าน อิสราเอล มองโกเลีย ปาเลสไตน์ ตุรกี และสาธารณรัฐเกาหลี ซึ่งได้รับการยอมรับว่าเป็นสมาชิกคนที่สิบแปดของ CICA
การประชุมสุดยอดครั้งที่สองได้รับรองธรรมนูญของสำนักเลขาธิการ CICA และคำประกาศการประชุมสุดยอด CICA ครั้งที่สอง ปฏิญญาการประชุมสุดยอด CICA ครั้งที่สอง สะท้อนถึงมุมมองทั่วไปของประเทศสมาชิก เกี่ยวกับปัญหาสำคัญด้านความมั่นคงและความร่วมมือในเอเชียและในส่วนอื่น ๆ ของโลก ปฏิญญาดังกล่าวยังได้ย้ำความปรารถนาของประเทศสมาชิกที่จะสานต่อความพยายามในการขับเคลื่อนกระบวนการ CICA เพื่อบรรลุวัตถุประสงค์ร่วมกัน และตั้งข้อสังเกตด้วยว่าการจัดตั้งสำนักเลขาธิการ CICA ในดินแดนของสาธารณรัฐคาซัคสถานเป็นเหตุการณ์สำคัญในวิวัฒนาการของกระบวนการ CICA นอกจากนี้ ยังได้กำหนดให้วันที่ 5 ตุลาคม เป็นวัน CICA เพื่อรำลึกถึงการริเริ่มข้อเสนอสำหรับการประชุม Conference on Interaction and Confidence-Building Measures in Asia โดย พณฯ นูร์ซุลตัน นาซาร์บายิฟ ประธานาธิบดีแห่งสาธารณรัฐคาซัคสถานในการประชุมสมัชชาใหญ่แห่งสหประชาชาติสมัยที่ 47 เมื่อปี พ.ศ. 2535
การประชุมสุดยอด > การประชุมสุดยอดปี 2553

การประชุมสุดยอด CICA ครั้งที่ 3 จัดขึ้นที่เมืองอิสตันบูล ประเทศตุรกี เมื่อวันที่ 8 มิถุนายน พ.ศ. 2553 โดยมีประมุขแห่งรัฐ/รัฐบาลอัฟกานิสถาน อาเซอร์ไบจาน อิหร่าน คาซัคสถาน มองโกเลีย รัสเซีย และตุรกี เข้าร่วม รองประมุขแห่งรัฐ/รัฐบาลอิรักและเวียดนาม และทูตพิเศษของจีน อียิปต์ อินเดีย อิสราเอล จอร์แดน คีร์กีซสถาน สาธารณรัฐเกาหลี ปากีสถาน ปาเลสไตน์ ทาจิกิสถาน ไทย และสหรัฐอาหรับเอมิเรตส์ อุซเบกิสถานเป็นประเทศสมาชิกเพียงประเทศเดียวที่ไม่ได้เป็นตัวแทนในการประชุมสุดยอด นับเป็นครั้งแรกในประวัติศาสตร์โดยย่อของ CICA ที่ตำแหน่งประธานส่งต่อจากคาซัคสถานไปยังตุรกี อิรักและเวียดนามได้รับการยอมรับว่าเป็นสมาชิกใหม่ของ CICA โดยมีสมาชิกเพิ่มเป็น 22 ประเทศ ในการประชุมครั้งนี้ บังคลาเทศ ได้รับสถานะเป็นผู้สังเกตการณ์
การประชุมสุดยอดได้รับรองปฏิญญาว่า "การสร้างแนวทางความร่วมมือเพื่อการปฏิสัมพันธ์และความมั่นคงในเอเชีย และ อนุสัญญาว่าด้วยสิทธิพิเศษและความคุ้มกันของสำนักเลขาธิการ บุคลากร และผู้แทนของสมาชิกของการประชุมว่าด้วยมาตรการสร้างปฏิสัมพันธ์และความเชื่อมั่นในเอเชีย"
ปฏิญญาดังกล่าวสะท้อนให้เห็นถึงจุดยืนและมุมมองของ CICA ในประเด็นสำคัญด้านความมั่นคงและความร่วมมือในเอเชียและส่วนอื่น ๆ ของโลก รวมถึงการก่อการร้าย การลดอาวุธ ยาเสพติดผิดกฎหมาย วิกฤตการเงินโลก สิ่งแวดล้อม ตลอดจนสถานการณ์ในอัฟกานิสถานและตะวันออกกลาง รวมถึงความมุ่งมั่นของประเทศสมาชิกในการดำเนินกระบวนการ CICA และยืนยันอีกครั้งถึงความสำคัญของการเริ่มการพิจารณาประเด็นด้านความปลอดภัยตามบทบัญญัติของ CICA Catalog ของ CBMs
ประธานาธิบดีตุรกี อับดุลลาห์ กุล กล่าวในแถลงการณ์สรุปว่าในระหว่างการประชุมสุดยอด อิสราเอลถูกประณามโดยสมาชิกทุกคนช่วยตัวเองสำหรับ การโจมตีกองเรือกาซา นอกจากนี้เขายังกล่าวด้วยว่าอิสราเอลถูกโดดเดี่ยวและ "[จะ] ได้รับผลกระทบจากความผิดพลาดของตน"